De Hakoah Wean (SC Hakoah Wien; הכח וינה; hebr. De Kroft) is a jidischa Spuatvarein in Wean. Anno 1909 hod ois mit an Fuassboivarein in da Weana Krieau augfaungt. De Hakoah woa in da Easchtn Republik ana vau de bestn Fuassboiclubs vau Österreich. 1925 is de Hakoah easchta österreichischa Fuassboimasta im Profifuassboi wuan. De Hakoah woa aa da easchte eiropäische Varein, dea wos an englischn Proficlub ausweats gschlogn hod; des woa 1923 de Westham United (a Spitznclub; domois englischa FA-Cupfinalist).